OpenLLM-France/wikimedia huggingface dataset:
# Eneko Gogeaskoetxea

Eneko Gogeaskoetxea Arronategi (Gernika-Lumo, 1967 - ) informatikan aditua eta ETAkide entzutetsua da.

## Biografia

1996an, ETAren Kattu taldean sartu zen, Ibon anaia eta Kepa Arronategirekin batera, eta hamar atentatu burutu zituen 1996ko azarotik 1997ko urrira. 1997ko urriaren 13an, Juan Carlos I.a Espainiako erregea eta José María Aznar eta Jose Antonio Ardanza Gobernuko presidente eta lehendakari zirenei, hurrenez hurren, Guggenheim Bilbao Museoaaren inaugurazio-ekitaldietan jaurtitzeko antigoaleko eta pertsonen aurkako granadak jartzeko asmoa izan zuten egunean, ertzainek identifikatzeko eskatu zieten, eta haiei tiro eginez eta Jose Maria Agirre hilez erantzun zieten. Egileek museoaren ondoko kaleetatik ihes egin zuten. Bertan, Kepa Arronategui atxilotu zuten, eta Enekok eta bere anaia Ibonek ihes egitea eta Frantziara joatea lortu zuten. Han, ETAren ezkutuko zuzendaritza-egituretan sartu ziren. Ibon 2010eko otsailean atxilotu zuten. Taldeak erabiltzen dituen lehergailuen arloan ikerketaz eta berrikuntzaz arduratzen den egiturarekin ere lotuta egon da. Garikoitz Aspiazu ETAko buruzagi militarra izan zen garaian bonba-autoak prestatzeaz arduratu zela uste da, baita ETAk 2006tik erabilitako lehergailuen ahalmen suntsitzailea hobetzeaz ere. 2011n Cambridgen atxilotu zutenean bertan bizi zen 2005etik bere familiarekin, Cyril Macq frantziar baten nortasun faltsupean, software enpresa baterako programatzaile informatiko gisa lanean eta Cambridge Squash Clubeko kide nabarmena zelarik.
Frantzian, bi aldiz zigortu zuten auzi-ihesean: 2006ko ekainaren 10ean, hiru urteko espetxe-zigorra ezarri zioten helburu terroristak dituzten gaizkileak elkarteagatik, eta 2011ko maiatzaren 24an, beste hiru urteko espetxe-zigorra, 2006ko azaroan desegindako ETAren egitura logistikoko kide izateagatik. Espainian, Auzitegi Nazionala bere bila zebilen 2011n, Instrukzioko Epaitegi Zentraletako hamar errekisitoriarengatik, guztiak terrorismo-delituekin lotuak. 2001etik, Europar Batasuneko terrorista bilatuenen zerrendan zegoen, eta nazioarteko zazpi atxilotze-agindu zeuden.

## Erreferentziak

* ↑ (Gaztelaniaz) «La Ertzaintza sospecha que ETA planeaba atentar contra el museo mientras los Reyes lo inauguraban» El País 1997-10-15.
* ↑ (Gaztelaniaz) «El agente Aguirre murió tras 26 horas de agonía» El País 1997-10-15.
* ↑ (Gaztelaniaz) «En prisión dos de los tres detenidos tras el frustrado atentado al Museo Guggenheim y la muerte de un 'ertzaina'» El País 1997-10-18.
* ↑ (Gaztelaniaz) «Eneko Gogeaskoetxea, el experto en bombas de ETA» El País 2011-07-08.
* ↑ (Gaztelaniaz) «Detenido en Reino Unido el dirigente de ETA Eneko Gogeaskoetxea» El País 2011-07-07.

## Kanpo estekak

* Datuak: Q5832632
# Loleh Bellon

Loleh Bellon (Baiona, 1925eko maiatzaren 14a - Kremlin-Bicêtre, Frantziako Uhartea, 1999ko maiatzaren 22a), euskal antzezlea zen. Antzerki idazlea ere bazen. Bere ahizpa Yannick Bellon zinema zuzendaria da eta ama Denise Bellon argazkilaria.

## Filmagintza
### Zinema

* Les ailes de la colombe (1981)
* Jamais plus toujours (1976)
* Quelque part quelqu'un (1972)
* Une question d'assurance (1960)
* Le bel âge (1959)
* Un matin comme les autres (1956)
* Casque d'or (1952)
* Maître après Dieu (1951)
* Le parfum de la dame en noir (1949)
* Le mystère Barton (1949)
* Le point du jour (1949)
* Le gardian (1946)

### Telebista

* Les beaux quartiers (1983)
* Paris-Saint-Lazare (1982)
* Le prix (1975)
* Eugène Sue (1974)
* Le jet d'eau (1973)
* Romulus le grand (1971)
* Les nouvelles aventures de Vidocq (1971)
* Le Tribunal de l'impossible (1970)
* Il faut que je tue Monsieur Rumann (1966)
* Quatre-vingt-treize (1962)
* Gaslight (1959)
* Les cinq dernières minutes (1959)
* Énigmes de l'histoire (1957)
* Crime et châtiment (1955)

## Kanpo estekak

* Euskadiko Filmategia
* Datuak: Q3258784
* Multimedia: Loleh Bellon / Q3258784
# Maria Bellonci

Maria Villavecchia Bellonci (1902ko azaroaren 30a – 1986ko maiatzaren 13a) idazle, historialari eta kazetari italiarra izan zen, batez ere Lukrezia Borgiaren biografiagatik ezaguna.

## Biografia

Maria Villavecchia Erroman jaio zen 1902an. Haren aita, Gerolamo Vittorio Villavecchia, kimikako irakaslea izan zen eta familia aristokratiko batetik zetorren. Bere ama, Felicita Bellucci, Umbriatik zetorren.
1913an Umberto lizeoan hasi zituen ikasketak, eta 1921ean graduatu zen. Goffredo Bellonci kazetariarekin ezkondu zen 1928an.
19 urte zituela, Clio e le amazzoni idatzi zuen, argitaratu gabea bazen ere, Italiako kultura-giroan mugitu zena.
1939an, Lukrezia Borgiaren biografia plazaratu zuenean idazle ezaguna bihurtu zen, izan ere, liburua hamabi hizkuntzatara itzuli zen. Gertaera eta pertsonaia historikoei buruzko lan hau benetako iturri ugaritan oinarritzen zen eta Italiako Errenazimentuko familia garrantzitsuen gainean aritu zen: Borgia, Este, Gonzaga eta Sforza familiak.
Stendhalek asko inspiratu zuen Bellonci, eta, horren ondorioz, zenbait testu italierara itzuli zituen: Vanina Vanini e altre cronache italiane (1961) eta La duchessa di Paliano (1994). Emile Zola-ren Nana (1955) eta Alexandre Dumas-en I tre moschettieri (1977) ere itzuli zituen.
1986ko maiatzaren 13an hil zen Erroman.

## Erreferentziak

* Artikulu hau, osorik edo zatiren batean, {{{hizkuntza}}} Wikipediako «Maria Bellonci» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* 1 2 (Italieraz) «BELLONCI, Maria in "Dizionario Biografico"» www.treccani.it (Noiz kontsultatua: 2022-07-15).
* 1 2 3 4 (Ingelesez) Marrone, Gaetana. (2007). Encyclopedia of Italian Literary Studies: A-J. Taylor & Francis ISBN 978-1-57958-390-3. (Noiz kontsultatua: 2022-07-15).
* ↑ (Ingelesez) Wilson, Katharina M.; Wilson, M.. (1991). An Encyclopedia of Continental Women Writers. Taylor & Francis ISBN 978-0-8240-8547-6. (Noiz kontsultatua: 2022-07-15).
* ↑ (Ingelesez) Russell, Rinaldina. (1997). The Feminist Encyclopedia of Italian Literature. Greenwood Publishing Group ISBN 978-0-313-29435-8. (Noiz kontsultatua: 2022-07-15).

## Ikus, gainera

* Lukrezia Borgia

## Kanpo estekak

* Bere liburuak
* Fondazione Bellonci
* Datuak: Q1080026
* Multimedia: Maria Bellonci / Q1080026
# Gazteen Munduko Jardunaldia

Gazteen Munduko Jardunaldia mundu osoko gazteak elkartzeko helburuz Erromatar Eliza Katolikoak antolatutako jardunaldia da. Urtero Erramu Igandean elizbarruti guztietan ospatzen da eta, bizpahiru urtetik, nazioarteko ospakizun handi bat egiten da hiri desberdin batean. Jardunaldi horrek zenbait egun irauten du, aita santuaren parte hartzearekin. Lehenbizikoa Erroman egin zen, 1984ko apirilaren 15ean, aita santua Joan Paulo II.a zelarik.

## Nazioarteko ospakizunak

| Urtea | Data | Lekua | Parte hartzea | |
| 1984 | Apirilak 15 | Erroma | 300.000 | Berrerospenaren Jubileu Urtea |
| 1985 | Martxoak 31 | Erroma | 300.000 | Gazteriaren Nazioarteko Urtea |
| 1987 | Apirilak 11-12 | Buenos Aires | 1.000.000 | Guk ezagutu dugu eta sinetsi Jainkoak digun maitasuna (Jn 4, 16) |
| 1989 | Abuztuak 15-20 | Santiago de Compostela | 500.000 | Ni naiz bidea, egia eta bizia (Jn 14, 6) |
| 1991 | Abuztuak 10-15 | Częstochowa | 1.600.000 | Zuek, seme-alaba egiten zaituzten Espiritua hartu duzue (Erm 8, 15) |
| 1993 | Abuztuak 10-15 | Denver | 600.000 | Ni bizia –eta bizia ugari gainera– izan dezaten etorri naiz (Jn 10, 10) |
| 1995 | Urtarrilak 10-15 | Manila | 4.000.000 | Aitak ni bidali nauen bezala, nik zuek bidaltzen zaituztet (Jn 20, 21) |
| 1997 | Abuztuak 19-24 | Paris | 1.200.000 | Maisu, non bizi zara? - Etorri eta ikusi (Jn 1, 38-39) |
| 2000 | Abuztuak 15-20 | Erroma | 2.000.000 | Eta Hitza haragi egin zen eta gure artean jarri bizitzen (Jn 1, 14) |
| 2002 | Uztailak 23-28 | Toronto | 800.000 | Zuek zarete munduarentzat gatza... Zuek zarete munduarentzat argia. (Mt 5, 13-14) |
| 2005 | Abuztuak 16-21 | Kolonia | 1.100.000 | Hemen gatoz Bera gurtzera (Mt 2, 2) |
| 2008 | Uztailak 15-20 | Sydney | 400.000 | Baina zuen gain jaitsiko den Espiritu Santuaren indarra hartuko duzue, eta nire lekuko izango zarete (Eginak 1, 8) |
| 2011 | Abuztuak 16-21 | Madril | 2.000.000 | Harengan errotuak eta oinarrituak, iraun sendo sinesmenean (Kol 2, 7) |
| 2013 | Uztailak 23-28 | Rio de Janeiro | 3.700.000 | Zoazte, bada, eta egin herri guztiak nire ikasle (Mt 28, 19) |
| 2016 | Uztailak 25- Abuztuak 1 | Krakovia | 3.500.000 | Zorionekoak errukitsu direnak, haiek baititu Jainkoak erruki izango (Mt 5, 7) |
| 2019 | Urtarrilak 22-27 | Panama Hiria | | Hona hemen Jaunaren mirabea; gerta bekit zuk esan bezala (Lk 1, 38)) |

## Erreferentziak

* ↑ Correos.es: Gazteriaren Munduko Jardunaldia
* ↑ 2011ko Gazteen Munduko Jardunaldiaren webgunea
* ↑ «JMJ Brasil: Los argentinos fueron la comitiva extranjera más numerosa para el Papa Francisco», lanoticia1.com
* ↑ «As many as 3 million attended pope's Poland visit, spokesperson says», cbsnews.com

## Kanpo estekak

* Datuak: Q273039
* Multimedia: World Youth Day / Q273039
# Joxerra Garzia

Joxerra Garzia Garmendia (Legazpi, Gipuzkoa, 1953ko apirilaren 14a) euskal idazlea, kazetaria eta EHUko irakaslea da. Euskal Idazleen Elkartearen presidente izan zen 1993tik 1997 arte. Bi anaia ditu, Juan Garzia idazlea eta Alberto Santos Garzia Garmendia kazetaria.

## Biografia

Gizarte eta komunikazio-zientzien fakultatean dihardu. Bertsolaritzaren munduan, bertsozale izateaz gain, gai-jartzaile eta ikertzaile moduan aritu da. Bertsolari eskoletako materialak argitaratu ditu eta tesia ere bertsolaritzaren inguruan egin zuen. Hedabideen eremuan, hainbat lan egin ditu: Euskadi Irratian lan egin zuen eta hainbat urtez Euskal Telebistan Hitzetik Hortzera bertsolaritza saioa aurkeztu. Aldizkari eta egunkarietan artikuluak argitaratzen ditu eta Alberdania argitaletxeko Zerberri sailaren arduraduna da. Literatura sariak jaso ditu eta literaturgintzan hainbat arlo landu ere bai.

## Lanak

Euskal komunitate zientifikoaren Inguma datu-basean, berak idatzitako 40 lan baino gehiago daude.

### Saiakera

* Gaur egungo bertsolaritzaren baliabide poetiko-erretorikoak (2020, EHU).
* Bat-bateko bertsolaritza. Gakoak eta azterbideak (2001, Bertsozale elkartea): Jon Sarasua eta Andoni Egañarekin elkarlanean.
* Kurrin-kurrun vitae. Maisu baten ikarak eta ostikadak (2004, Alberdania).
* Jendaurrean hizlari (2008, Alberdania).

### Poesia

* Dena depla (Bezperaren kronika) (1988, Baroja)
* Zotal egunak (1991, Kutxa)

### Haur eta gazte literatura

* Malen laberinto madarikatuan (1986, SM)
* Gau bat gauekoen artean (1988, Erein)
* Tunelaz bestaldean (2000, SM)

### Aforismoak

* Egonean doazen geziak. Metaforismoak (2000, Alberdania)

### Elkarrizketa

* Jon Sarasua. Bertso-ispiluan barrena (1998, Alberdania)
* Jose Elorrieta. Sindikalismoaren berri onak (2001, Alberdania): Nagore Izagirrerekin elkarlanean.

### Itzulpena

* Bertolt Brecht. Keuner jaunaren kondairak (1999, Alberdania)

## Sariak

* 2009ko Anton Abbadia Saria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/03/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Abizena Garzia idaztea, euskal herritar horren aukera pertsonala da. Izan ere, Euskaltzaindiak, euskara baturako, Gartzia onartu du deitura horren grafiatzat. Ikus Euskal Onomastikaren Datutegia.
* ↑ Muñagorri Garmendia, Lander. ««Eskoletan adizkiak irakatsi beharrean, hobe genuke jolas modura irakastea»» Berria (Noiz kontsultatua: 2020-01-22).
* ↑ Joxerra Garziaren produkzioa, Inguma datu-basearen arabera (>40 produktu)

## Kanpo estekak

* «Joxerra Garzia», Literaturaren Zubitegia.
* Elkarrizketa Argian
* Datuak: Q12260928
# Olga Bergholz

Olga Fiódorovna Bergholz errusieraz: О́льга Фё́доровна Бергго́льц San Petersburgo, 1910eko maiatzaren 16a/maiatzaren 3a - Leningrad, 1975eko azaroaren 13a ) poeta sobietar ospetsua, Leningradeko setioan irratian egindako lanagatik ezaguna, non hiriaren indarraren eta erabakiaren ikurra izan zen.

## Biografía

Zentral batean lan egiten zuen mediku baten alaba zen, eta 1924an argitaratu zituen lehen bertsoak. 1925ean, Aldaketa literatura-taldearekin bat egin zuen, eta Borís Kornílov ezagutu zuen. Harekin ezkondu zen 1926an, eta Irina alaba izan zuen. Filologian graduatu zen Leningradeko Unibertsitatean 1930ean, eta Kazakhstanera bidali zuten La estepa soviética egunkariko kazetari gisa. 1930ean, Kornílov utzi eta Nikolái Molchánov fakultateko lankidearekin ezkondu zen.
Leningradera itzuli ondoren, erredaktore-lana egin zuen Electrosila (1931-1934) fabrikako egunkarian eta hainbat liburu argitaratu zituen. 1938ko abenduaren 13an, kartzelaratu egin zuten, eta 7 hilabetez egon zen atxilotuta Purga Handian. Galdeketa batean jasotako golpeen ondorioz fetua galdu zuen. Borís Kornílov fusilatu egin zuten 1938an. Olga 1939ko uztailaren 3an askatu zuten, eta ondoren birgaitu egin zuten. Alderdi komunistan sartu zen 1940an.
Leningradeko Guneko poeta ezagunenetako bat da Bergholz. Bere bigarren senarra, Nikolái Molchánov, filologoa, gosez hil zen 1942an. Olga Bergholz hiri setiatuan egon zen. Han sortu zituen bere poemarik onenak, Leningradeko defentzakileei eskainiak.

## Aitortzak

Leninen Ordena eta domina ugariz jaso zituen; San Petersburgoko kale batek, Artizarraren krater batek eta Tamara Smirnova astronomo sobietarrak 1971n aurkitutako 3093 Bergholz planeta txikiak Olgaren izena daramate.
San Petersburgoko Vólkovo hilerriko Literatorskie Mostkietan lurperatua dago.

## Lanak

* Глубинка (1932)
* Годы штурма (1933)
* Ночь в Новом мире (1935)
* Журналисты (1934)
* Зерна (1935)
* Стихотворения, (1934)
* Книга песен (1936)
* Февральский дневник (1942) - “Diario de febrero”
* Ленинградская поэма (1942) - “Poema de Leningrado”
* Памяти защитников, (1944)
* Ленинградская тетрадь (1942)
* Первороссийск (1950) - galardonado con el Premio Stalin
* Они жили в Ленинграде (1944)
* У нас на земле (1947)
* Верность (1954)

## Erreferentziak

* ↑ «Se publicarán los diarios confiscados de Olga Bergholz. España Rusa» España rusa (Noiz kontsultatua: 2021-09-17).
* ↑ Dictionary of Minor Planet Names - p.255

## Kanpo estekak

* Wikiquote, Ольга Фёдоровна Берггольц (Errusieraz). Consultado el 29 de junio de 2012.
* Konfiskatutako lanak argitaratu egingo dira
* Olga Fiódorovna Bergholz
* Olga Bergholzen argazkiak
* Datuak: Q237518
* Multimedia: Olga Bergholz / Q237518
# Célia Bertin

Célia Bertin, jaiotzez Micheline Paule Bertin (Paris, 1920ko urriaren 22a-Ibidem, 2014ko azaroaren 27a) Frantziako emakume eleberrigilea izan zen. 1953an Renaudot saria eman zioten. Frantziako erresistentzian aritu zen.

## Biografia

Celia Bertin bigarren mailako ikasketak egiten zituen Fénelon institutuan, eta letra-lizentzia bat lortzen zuen Sorbonan. Tesi bat idatzi zuen: L'Influence du roman russe (Gogol, Tourgueniev, Dostoïevski, Tolstoï, Tchekhov) sur le roman anglais contemporain (d'Arnold Bennett à Virginia Woolf). Erresistentzian integratu zen eta Paristik alde egin behar izan zuen du tesia aurkeztu aurretik. 1944ko urrian Suitzara joan zen hara Informazio Ministerioak bidalita.
Gerra ondoren, Celia Bertin Cagnes-sur-Merren eta gero Saint-Paul-de-Vencen bizi izan zen. Bere lehen eleberria, La Parade des impies, 1946an argitaratu zuen. 1951n, Saint-Paul-de-Vencen, Roman aldizkaria sortzen lagundu zuen, Pierre de Lescurerekin batera. 1953an Parisen instalatu zen; urte berean Renaudot saria eskuratu zuen, La Dernière Innocence liburuarekin.
Celia Bertinek, bestetik, ingelesetik eta italieratik itzulpenak egin zituen. Artikulu ugari argitaratu zituen hedabide desberdinetan: Le Figaro literatur, Arts, Revue de Paris. Biografiak ere idatzi ditu. Thérouanne sariaren zilarrezko domina lortu zuen 1987an, Jean Renoiri buruzko lan batekin.

## Obra

* 1946: La Parade des impies, Paris, Grasset
* 1947: La Bague était brisée, Paris, Corrêa
* 1949: Les Saisons du mélèze, Paris, Corrêa
* 1953: La Dernière innocence, 1953, Renaudot saria.
* 1954: Contre-champ: roman, Paris, Plon
* 1957: Une femme heureuse: roman, Paris, Corrêa
* 1958: Le Temps des femmes, Paris, Hachette
* 1963: La Comédienne, Paris, Grasset
* 1967: Mayerling, ou le destin fatal des Wittelsbach, Paris, Perrin. ISBN:978-2-262-00108-7.
* 1972: Je t'appellerai Amérique, Paris, B. Grasset
* 1977: Liens de famille, Paris, B. Grasset ISBN:978-2-246-00431-8.
* 1982: Marie Bonaparte, a life, New York, Harcourt Brace Jovanovich. ISBN:978-0-15-157252-6.
* 1991: Jean Renoir, a Life in Pictures, Baltimore: Johns Hopkins University Press. ISBN|978-0-8018-4184-2.
* 1994: Femmes sous l'Occupation, Paris, Stock
* 1994: Jean Renoir, cinéaste, Paris, Gallimard, coll. "Découvertes Gallimard" 209 zk.; reissue: Gallimard, 2005, ISBN:978-2-07-031998-5.
* 1999: Marie Bonaparte, la dernière Bonaparte, Paris, Perrin: Elisabeth Roudinescoren aurkezpena.
* 1999: Louise Weiss, Paris, Albin Michel. ISBN|978-2-226-10776-3.
* 2005: Femmes sous l'Occupation, Paris, Les Éditions de la Seine. ISBN:978-2-7382-2029-5.
* 2008: Portrait d'une femme romanesque: Jean Voilier, Paris, Éditions de Fallois. ISBN:978-2-87706-636-5.
* 2009: La Femme à Vienne au temps de Freud, Paris, Tallandier ISBN:978-2-84734-593-3.

## Erreferentziak

* ↑ https://www.lemonde.fr/disparitions/article/2014/11/28/celia-bertin-1920-2014-resistante-romanciere-journaliste-et-biographe_4531322_3382.html
* ↑ https://www.academie-francaise.fr/prix-therouanne

## Kanpo estekak

* Datuak: Q3010117
# Themistoklis Sofoulis

Themistoklis Sofoulis (grezieraz: Θεμιστοκλής Σοφούλης; Vathy, Samos, 1860ko azaroaren 24a — Atenas, 1949ko ekainaren 24a) greziar politikaria izan zen Greziako politikaria izan zen. 1924an, 1945etik 1946ra eta 1947tik hil zen arte.
Filosofia ikasi zuen Atenasko Unibertsitatean, eta arkeologian espezializatu zen Alemanian. Ondoren, indusketak egin zituen Grezian.
1900ean Samos uharteko diputatu hautatu zuten eta 1902an Samosko parlamentuko presidente. Uhartea Otomandar Inperiotik bereiztea eta Greziako Erresumarekin batzea bultzatu zuen. 1908an, uharteko asaldura eta tirabiren ondoren, Samosko printzeak otomandar armadaren laguntza eskatu zuen eta Sofoulisek Greziara ihes egin zuen. Balkanetako Lehen Gerra hasi zenean, Sofoulis erbesteratuen talde batekin lehorreratu zen uhartean, eta 1912ko azaroan parlamentuak Greziarekiko batasuna aldarrikatu zuen.
1914an Mazedoniako gobernadore nagusi izendatu zuten eta 1915ean Greziako parlamentuko diputatu. Greziak Eleftherios Venizelosengandik ihes egin ondoren, Sofoulis Alderdi Liberaleko buru bihurtu zen. 1924ko uztailetik azarora lehen ministro izan zen.
1944ko maiatzetik urrira alemaniarren preso izan zen Haidariko kontzentrazio-esparruan. 1945eko azarotik 1946ko otsailera bigarren aldiz lehen ministro izan zen. 1947ko irailean izendatu zuten hirugarren aldiz lehen ministro. Greziako Gerra Zibila amaitzen saiatu zen amnistia eskaintzen bidez. Estatubatuarrek presioa egin zuten proposamena bertan behera uzteko eta gerrak aurrera jarraitu zuen. Sofoulis 1949ko ekainean hil zen karguan.
* Datuak: Q545617
* Multimedia: Themistoklis Sophoulis / Q545617
# Annie Besant

Annie Wood Besant (Londres, 1847ko urriaren 1a - Adyar, 1933ko irailaren 20a) britainiar idazle okultista izan zen. Kazetaria, feminista, iraultzailea, sozialista, eta Irlandaren askatasunaren aldeko buruzagi ekintzailea izan zen, Italiaren askatasunaren eta batasunaren aldekoa eta baita Indiarena ere. Indiako Kongresu Nazionalaren lehendakaria izan arte.

## Bizitza

Ingalaterran jakintzak eta botanika ikasketak egin zituen eta filosofia eta letretako doktoregoa egin zuen Benaresko unibertsitatean (India).
1867. urtean Frank Besantekin ezkondu zen, elizgizon bat. 2 ume eduki zituen, baina Anniek zuen erlijioaren aurkako ikuspuntuaren handiagotzearen ondorioz, dibortziatu ziren.
1889.urtetik Helena Blavatsky-ren laguntzailea izan zen. The secret doctrine idatzaren zuzentzailea izan zen ere. 1903. urtean framazoneria mistoan sartu zen. Hausturaren eta William Judgeren egoztearen ondoren, Henry Olcotten heriotzaren ondoren gizarte Teosofikoaren lehendakari bihurtu zen.
1893tik azkenengo gaixotasuneraino, bere urteroko batzar ospetsuak eta hitzaldiak zuzendu zituen. Biltzar horiek okultismoko eta esoterismoko 330 liburuxka baino gehiagotan bilakatu ziren. Jiddu Khrishnamurti pentsalaria eta avatarraren heziketan parte hartu zuen.
1912an Marie Russak eta James Wedgwoodren ondoan Rosenkreutz Tenpluaren Ordena sortu zuen, sartaldeko esoterismoaren irakaskuntzan oinarrituta.

## Lan nabarmenenak

* 1874: The Political Status of Women.
* 1878: Marriage, As It Was, As It Is, And As It Should Be: A Plea For Reform.
* 1877: The Law Of Population.
* 1885: Autobiographical Sketches.
* 1889: Why I became a Theosophist.
* 1893: Annie Besant by Annie Wood Besant
* 1898: The ancient wisdom
* 1901: Thought forms.
* 1905: Bhagavad-gita (traducción al inglés).
* 1908: Introduction to yoga
* 1908: Australian lectures.
* Occult Chemistry
* 1920: The doctrine of the heart.
* Esoteric Christianity
* 1922: The future of Indian politics (folleto). Adyar: Theosophical Publishing House
* 1917: The case for India by Annie Wood Besant. The Presidential Address Delivered by Annie Besant at the Thirty-Second Indian National Congress held at Calcutta. 26 December 1917.
* 1895: The Devachanic Plane. Londres: Theosophical Publishing House.
* 1911: Man and his bodies. Londres: Theosophical Publishing House.
* 1913: Man's life in this and other worlds. Adyar: Theosophical Publishing House.
* 1907: Study in consciousness. A contribution to the science of psychology. Madrás: Theosophical Publishing House
* 1935: Memory and Its Nature, con Helena Blavatsky. Madrás: Theosophical Publishing House

## Erreferentziak

* 1 2 (Ingelesez) Annie Besant (1847 - 1933). (Noiz kontsultatua: 2018-04-16).

## Kanpo estekak

* Datuak: Q464318
* Multimedia: Annie Besant / Q464318
# Akotazio

Akotazioa kotak jartzean datza; orokorrean marrazketa tekniko bateko objektu baten neurriak jartzea, alegia. Neurriez gain, informazio osagarria (distantziak, materialak, angeluak erreferentziak...) izan dezake, horretarako lerroak, sinboloak, irudiak eta oharrak erabiliz.

## Osagaiak

| ikurra | esanahia |
| □ | karratua (forma) |
| Ø | diametroa |
| R | erradio |
| SR | erradio esferikoa |
| SØ | diametro esferikoa |

## Kanpo estekak

* Datuak: Q339709
# Elsa Beskow

Elsa Beskow (ezkondu aurretik, Maartman) (Stockholm, 1874ko otsailaren 11 - Djursholm, 1953ko ekainaren 30a) Suediako haurrentzako liburuak idatzi eta ilustratu zituen.

## Ibilbidea

Beskow da haurrentzako liburuei eskainitako artista suediarretako ezagunena, eta haren liburuak etengabe berrargitaratzen dira. Liburu asko klasikoak dira. Beskowek Suediako eskoletarako kartillak eta kantutegiak ere ilustratu zituen.
Beskowek arte-hezkuntza ikasi zuen Konstfack-en, Arte, Artisautza eta Diseinu Fakultatean (orduan Tekniska skolan, ‘eskola teknikoa’), Stockholmen. Natanael Beskow polifazetikoarekin ezkondu zen 1893an. Sei seme-alaba izan zituzten, eta horietako bat Bo Beskow pintorea izan zen.

## Erreferentziak

* ↑ Björkman, Ivar; Konstfack 2006-07, Estocolmo 2006. ISBN/91-85549-00-2, ISBN/978-91-85549-00-9

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Elsa Beskow» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Una página dedicada a Elsa Beskow. En sueco. Incluye muchas ilustraciones.
* Datuak: Q466623
* Multimedia: Elsa Beskow / Q466623